
Zmluva o dielo 
uzatvorená  podľa § 536 a nasl.  zák. č. 513/1991 Zb. Obchodný zákonník, 
v znení neskorších predpisov


Čl. I. Zmluvné strany


1. Objednávateľ:	Univerzitná nemocnica L. Pasteura Košice
v zastúpení: MUDr. Ľuboslav Beňa, PhD., MPH, riaditeľ 
so sídlom : Rastislavova 43, 041 90 Košice			
			IČO: 00 606 707
			DIČ: 2021141969
			IČ DPH:  SK2021141969
 	Bankové spojenie: Štátna pokladnica, Radlinského 32, 810 05 Bratislava
IBAN : 	SK06 8180 0000 0070 0028 0550	
	BIC/SWIFT : SPSRSKBA
Štátna príspevková organizácia zriadená Zriaďovacou listinou MZ SR č. 	1842/1990/I-2 zo dňa 18.12.1990
	
(ďalej „objednávateľ“)


2. Zhotoviteľ:		(obchodné meno )......................
		v zastúpení:  
		so sídlom: 
IČO:   
DIČ: 
			IČ DPH: SK 
			Bankové spojenie: 
			IBAN: SK
			BIC/SWIFT: 
			Zapísaný v 
(ďalej „zhotoviteľ“)


čl. II. Úvodné ustanovenia

1.	Objednávateľ ako verejný obstarávateľ v rámci plnenia svojich úloh obstaráva dodanie tovaru, uskutočnenie  stavebných prác a poskytnutie služby  postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len  „zák. č. 343/2015 Z. z.“). 
2. 	Zhotoviteľ  prehlasuje, že je oprávnený na vykonávanie činnosti podľa tejto zmluvy, dielo vykoná osobne, vo vlastnom mene, na vlastnú zodpovednosť a vlastné náklady za podmienok dohodnutých  v  tejto zmluve.
3.	Túto  zmluvu uzatvára objednávateľ, ktorý je verejným obstarávateľom so zhotoviteľom, ktorý je  úspešným uchádzačom na základe výsledku verejného obstarávania postupom zadávania zákazky malého rozsahu podľa § 1 ods. 14 zák. č. 343/2015 Z. z. , realizovaného prostredníctvom systému elektronického verejného obstarávania JOSEPHINE v zmysle Výzvy na predloženie ponuky zo dňa ...............,  na predmet zákazky s názvom : „Energetický audit budov Univerzitnej nemocnice L. Pasteura Košice“  (ďalej len „verejné obstarávanie“) v súlade s ponukou zhotoviteľa zo dňa ......................
	Evidenčné číslo verejného obstarávania objednávateľa :  UNLP-2026-30-ZMR.
4. 	Rozsah a predmet energetického auditu je stanovený vyhl. MH SR č. 179/2015 Z.z. o energetickom audite, v zmysle neskorších predpisov (ďalej len „vyhl. Č. 179/2015 Z.z.“), v zmysle ktorej identifikácia predmetu energetického auditu pozostáva s identifikácie objektov a činností, v ktorých sa používa energia, najmä budov, priemyselných prevádzok, obchodných prevádzok a zariadení na poskytovanie súkromných služieb alebo verejných služieb, ktorých celková spotreba energie predstavuje najmenej 90% celkovej spotreby energie objednávateľa energetického auditu. 
5. Energetický audit je oprávnený vykonať energetický audítor, ktorého práva a povinnosti, rozsah činnosti stanovuje zák. č. 321/2014 Z.z. o energetickej efektívnosti a o zmene a doplnení niektorých zákonov, v znení neskorších predpisov (ďalej len „zák. č. 321/2014 Z.z).


čl. III. Predmet zmluvy 

1.	Predmetom tejto zmluvy je úprava práv a povinností zmluvných strán viažucich sa na záväzok zhotoviteľa vykonať pre objednávateľa energetický audit objektov a činností  objednávateľa, za podmienok a v rozsahu dohodnutých v tejto zmluve  (ďalej aj len „dielo“ alebo „energetický audit“) a záväzok objednávateľa vykonané dielo prevziať  a uhradiť zaň  zhotoviteľovi  cenu za podmienok podľa tejto zmluvy.
2. Zhotoviteľ je oprávnený vykonať  a odovzdať dielo aj po častiach, pričom za časť diela sa na tento účel  považuje vykonanie samostatného energetického auditu k niektorému z objektov, ktoré sú uvedené v Prílohe č. 1 tejto zmluvy a/alebo vykonanie energetického auditu k objektom zaradeným do I. alebo II. etapy (ďalej len „časť diela“).
3.  Dielo bude slúžiť pre účely identifikácie a návrhu opatrení energetickej náročnosti objektov objednávateľa v zmysle zák. č. 321/2014 Z. z. o energetickej efektívnosti a o zmene a doplnení niektorých zákonov, v znení neskorších predpisov.  


Čl. IV. Spôsob  a  podmienky plnenia zmluvy

1. Predmetom energetického auditu sú 
a/ objekty objednávateľa nachádzajúce sa v  areáli pracovísk objednávateľa  na Rastislavovej 43, Košice,  v areáli pracovísk na Triede SNP 1, Košice a v areáli pracovísk na Ipeľskej 1, Košice, ktoré sú uvedené v  Prílohe č. 1. tejto zmluvy.
b/ činnosti objednávateľa , ktorých špecifikácia je uvedená v Prílohe č. 2. tejto zmluvy.
2. Zhotoviteľ je povinný vykonať energetický audit  v dvoch  etapách a to
a/ I. etapa   : do 90 kalendárnych dní odo dňa účinnosti tejto zmluvy,
b/ II. etapa :  do 150 kalendárnych dní odo dňa účinnosti tejto zmluvy. 
Zoznam objektov a ich zaradenie do I. etapy  a do II. etapy sú v Prílohe č. 1. tejto zmluvy.
3. Zhotoviteľ je povinný energetický audit vykonať tak, aby v lehote podľa bodu 2. tohto článku odovzdal objednávateľovi  ( kontaktnej osobe objednávateľa – bod 4. tohto článku) všetky písomné výstupy z energetického auditu v zmysle príslušných právnych predpisov SR, ak sa zmluvné strany pre konkrétny objekt nedohodnú inak. Miestom dodania písomných výstupov k dielu je sídlo objednávateľa.
4. Zmluvné strany sa dohodli, že pre účely plnenia tejto zmluvy a prevzatia písomných výstupov k dielu,   určujú tieto kontaktné osoby :  
	a/ Kontaktná osoba zhotoviteľa:  ..……………………………………..……. tel. č.………..….………………., e-mailová adresa :……………………. :...................................(ďalej len „kontaktná osoba zhotoviteľa „).
[bookmark: _GoBack]     b/ Kontaktná osoba objednávateľa: František Tóth  tel. č. 0918 801 177,  e-mailová adresa: frantisek.toth@unlp.sk a/alebo  Ing. Martina Gerková, tel. č. 0915 736 780, e-mail adresa : martina.gerkova@unlp.sk  (ďalej len „kontaktná osoba objednávateľa“).
5. Dielo sa považuje za zrealizované dňom protokolárneho odovzdania a prevzatia  písomných výstupov k dielu. Protokol o odovzdaní a prevzatí písomných výstupov k dielu podpisujú kontaktné osoby zmluvných strán určené v bode 4. tohto článku zmluvy.
6. Objednávateľ je oprávnený neprevziať dielo alebo jeho časť v prípade, že dielo alebo jeho časť má vady.
7. Dielo alebo jeho časť má vady, ak nebolo zrealizované riadne a včas a v súlade s podmienkami podľa tejto zmluvy, najmä ak :
a/ písomné výstupy k dielu alebo jeho časti bolo zhotoviteľom odovzdaní po uplynutí lehoty plnenia uvedenej v bode 2. tohto článku zmluvy, 
b/ výstupy k dielu nespĺňajú obsahové náležitosti v zmysle príslušných právnych predpisov vzťahujúcich sa na dielo,
c/ dielo alebo jeho časť má právne vady v zmysle zák. č. 513/1991 Zb. Obchodný zákonník, v znení neskorších predpisov alebo je zaťažené právami tretích osôb.
8. Požadovanými písomnými výstupmi k dielu alebo jeho jednotlivým častiam sú : 
a/ písomná správa z energetického auditu vypracovaná v súlade s vyhl. č. 179/2015 Z .z.,
b/ súhrnný informačný list z energetického auditu vypracovaný v súlade s vyhl. č. 179/2015 Z. z..
	Písomné výstupy je zhotoviteľ povinný dodať  objednávateľovi v troch vyhotoveniach v tlačenej listinnej forme a dve vyhotovenia v elektronickej forme  (na CD alebo USB nosiči). O odovzdaní diela/častí diela spíšu zmluvné strany Odovzdávajúci a preberajúci protokol (ďalej len „Protokol“).
9. Nedodanie výstupov k akejkoľvek časti diela v lehote podľa bodu 2. tohto článku zmluvy bude považované za nedodanie diela ako celku.


Čl. V. Práva a povinností zmluvných strán

1. Objednávateľ je povinný poskytnúť zhotoviteľovi pre  vykonanie diela všetku potrebnú súčinnosť a to najmä
a/ umožniť prístup do jednotlivých objektov objednávateľa,
b/ odovzdať zhotoviteľovi všetky potrebné informácie, dokumenty a podklady, ktorými disponuje a ktoré sú potrebné pre riadne vykonanie diela a to v lehote do 5 pracovných dní odo dňa doručenia výzvy zhotoviteľa na ich predloženie; v prípade, že objednávateľ nedisponuje požadovanými informáciami, dokumentmi alebo podkladmi, je povinný bezodkladne o tom informovať zhotoviteľa a dohodnúť ďalší postup.
2. Objednávateľ je povinný predložiť zhotoviteľovi v lehote do 10 pracovných dní odo dňa účinnosti tejto zmluvy nasledovné podklady  : 
a/ výpis z katastra nehnuteľností, ktorý zahŕňa všetky objekty objednávateľ uvedené v prílohe č. 1 tejto zmluvy,
b/ údaje o spotrebe energií a nákladoch,
c/ aktuálnu technickú dokumentáciu k objektom, kde sa bude energetický audit vykonávať, najmä k ich technickým a technologickým zariadeniam, zdrojom energie a rozvodom energie,
d/ prevádzkové informácie a plány,
e/ pôdorysy objektov v digitálnej podobe, 
a ďalšie podklady vyžiadané zhotoviteľom, v lehote po dohode s objednávateľom.
3. Zhotoviteľ je povinný pri vstupe do objektov objednávateľa rešpektovať bezpečnostné predpisy, pokyny a inštrukcie objednávateľa, pričom platí, že zhotoviteľ nemôže vstupovať do objektov objednávateľa bez sprevádzajúcej osoby určenej objednávateľom.


Čl. VI. Doba platnosti zmluvy

1. Táto zmluva sa uzatvára na dobu určitú a to  150 kalendárnych dní odo dňa účinnosti tejto zmluvy ( čl. IV. bod 2. písm. b/ tejto zmluvy),  okrem ustanovení tejto zmluvy, ktoré upravujú právne vzťahy zmluvných strán aj po vykonaní diela podľa čl. VIII. tejto zmluvy. 
2.	Zmluva nadobúda platnosť dňom podpisu oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR.
3.	Platnosť tejto zmluvy je možné, pred uplynutím doby podľa bodu 1. tohto článku, ukončiť :
	a/ písomnou dohodou zmluvných strán k dátumu stanovenému v dohode,
	b/ výpoveďou objednávateľa a to aj bez uvedenia dôvodu s 1- mesačnou výpovednou lehotou. Výpovedná lehota začína plynúť prvým dňom mesiaca nasledujúceho po mesiaci, v ktorom bola výpoveď doručená zhotoviteľovi. 
	c/ odstúpením od zmluvy z dôvodov uvedených v zákone alebo tejto zmluve.
4.	Zhotoviteľ je oprávnený od tejto zmluvy odstúpiť z dôvodov podstatného porušenia zmluvy zo strany objednávateľa. Podstatným porušením zmluvy zo strany objednávateľa sa pre účely tejto zmluvy rozumie: 
	a/ porušenie povinnosti, ktoré sú podľa zmluvy považované za  podstatné  porušenie zmluvy,
b/ porušenie povinnosti, ktoré sú uvedené v čl. V. bod 2. tejto zmluvy, 
c/ porušenie povinnosti, ktoré sú uvedené v čl. V. bod 1. tejto zmluvy, 
5.	Objednávateľ je oprávnený od tejto zmluvy odstúpiť z dôvodov podstatného porušenia zmluvy zo strany zhotoviteľa. Podstatným porušením zmluvy zo strany zhotoviteľa sa pre účely tejto zmluvy rozumie : 
	a/ porušenie povinnosti podľa čl. IV. bod 2 písm. b/ tejto zmluvy,
	b/ porušenie povinnosti, ktoré sú podľa  zmluvy považované za podstatné  porušenie zmluvy,
	c/ porušenie povinnosti, ktoré sú uvedené v čl. IV. bod 2 a čl. IV. bod 3. tejto zmluvy,
d/ porušenie povinnosti, ktoré sú uvedené v čl. III. bod 1 tejto zmluvy,
e/ porušenie povinnosti ktoré sú uvedené v čl. II. bod 5. tejto zmluvy,
f/ porušenie povinnosti, ktoré sú uvedené v čl. XI. tejto zmluvy,
g/ porušenie povinnosti, ktoré sú uvedené v čl. VIII. bod 6. tejto zmluvy.

6.	Odstúpenie od zmluvy nadobúda účinnosť dňom doručenia písomného oznámenia o odstúpení od zmluvy druhej zmluvnej strane, týmto dňom zmluva zaniká. Zmluvné strany sa dohodli, že v  prípade odstúpenia od zmluvy od zmluvy si ponechajú doposiaľ poskytnuté a odovzdané/prevzaté plnenia, vykonané v súlade s touto zmluvou a úhrady za ne.
7. Skončením platnosti tejto zmluvy nie sú dotknuté ustanovenia zmluvy týkajúce sa nároku na náhradu škody vzniknutej porušením tejto zmluvy, nároku na zaplatenie majetkových sankcií podľa tejto zmluvy a  ustanovení, ktoré vzhľadom na svoju povahu majú trvať aj po skončení platnosti  tejto zmluvy.


Čl. VII. Cena a platobné podmienky

1. 	Zmluvné strany sa dohodli, v zmysle zák. č. 18/1996 Z. z. o cenách, v znení neskorších právnych predpisov, na cene za vykonanie energetického auditu  v rozsahu podľa tejto zmluvy vo výške .................... € bez DPH. K uvedenej cene sa pripočíta DPH podľa sadzby a vo  výške podľa platných právnych predpisov SR.

	Položkovitý rozpočet ceny plnenia  a kalkulácia ceny je uvedená v Prílohe č. 3 tejto zmluvy.

2.	Objednávateľ sa zaväzuje zaplatiť zhotoviteľovi cenu za vykonanie energetického auditu podľa tejto zmluvy bezhotovostným bankovým  prevodom na účet zhotoviteľa  a to  na základe faktúry vystavenej zhotoviteľom a to  do 15 dní odo dňa riadneho vykonania plnenia podľa čl. IV. bod 2 písm. b/ tejto zmluvy, najneskôr do 5-teho pracovného dňa v mesiaci, nasledujúceho po mesiaci, v ktorom bolo plnenie podľa čl. IV. bod 2 písm. b/ vykonané. Prílohou každej faktúry musí byť   : Protokol podľa čl. IV. bod 8. tejto zmluvy s presným označením diela/časti diela.
3.	Objednávateľ neposkytne zhotoviteľovi na plnenie tejto zmluvy žiadne preddavky, ani zálohu.
4.	Lehota splatnosti  faktúry je 60 kalendárnych dní odo dňa doručenia faktúry objednávateľovi. 
5. 	Faktúra musí obsahovať náležitosti podľa platných právnych predpisov SR v čase fakturácie. V prípade, že doručená faktúra nebude vystavená správne alebo nebude obsahovať požadované prílohy v zmysle tejto zmluvy, je objednávateľ oprávnený predmetnú faktúru vrátiť poskytovatelovi na opravu. Zhotoviteľ je povinný vystaviť novú faktúru alebo faktúru doplniť  a opätovne ju doručiť objednávateľovi; v takom prípade začne plynúť nová lehota splatnosti až po doručení opravenej alebo doplnenej faktúry objednávateľovi. Zhotoviteľ je oprávnený zaslať objednávateľovi faktúru v elektronickej forme na e-mailovú adresu: faktury@unlp.sk , pričom aj takto zaslaná faktúra musí obsahovat  aj požadované prílohy podľa tejto zmluvy. 


Čl. VIII. Zodpovednosť za vady, záručná doba 

1. Zhotoviteľ  zodpovedá za to, že dielo alebo jeho časť  podľa tejto zmluvy bude realizované v súlade s podmienkami podľa tejto zmluvy a že bude mať po jeho dokončení vlastnosti dohodnuté v tejto zmluve.
2. Zhotoviteľ zodpovedá za vady, ktoré dielo alebo jeho časť má v čase jeho odovzdania objednávateľovi.
3. Zhotoviteľ nezodpovedá za vady, ktoré boli spôsobené použitím informácií, podkladov alebo dokumentov prevzatých od objednávateľa a zhotoviteľ ani pri vynaložení všetkej odbornej starostlivosti nemohol zistiť ich nesprávnosť alebo nevhodnosť alebo na ich nesprávnosť alebo nevhodnosť preukázateľne  upozornil objednávateľa a ten trval na ich použití.
4. Zhotoviteľ prehlasuje a zaručuje, že odovzdané dielo nemá právne vady a nie je zaťažené právami tretích osôb z priemyselného alebo iného duševného vlastníctva.
5. Zhotoviteľ je povinný bezplatne odstrániť vady diela alebo jeho časti, ktoré oznámi objednávateľ zhotoviteľovi do 2 rokov odo dňa protokolárneho prevzatia diela objednávateľom a to bez ohľadu na to, kedy sa objednávateľ o vadách dozvedel alebo mohol dozvedieť,  či sa jedná o vady skryté alebo zjavné a bez ohľadu na to, že predmetné písomné výstupy objednávateľ prevzal podľa čl. IV. bod 5. Tejto zmluvy.
6. Zhotoviteľ je povinný vady diela odstrániť do  10 pracovných dní odo dňa uplatnenia vady objednávateľom, ak sa zmluvné strany nedohodnú inak. Objednávateľ je povinný oznámiť vadu diela zhotoviteľovi písomne.
Kontaktná adresa zhotoviteľa pre nahlásenie vady diela : ......................................



Čl. IX. Autorské práva  

1. Ak pri realizácii diela/časti diela podľa tejto Zmluvy dôjde zo strany Zhotoviteľa k vytvoreniu nového autorského diela alebo iného predmetu práv duševného či priemyselného vlastníctva, v rozsahu, v akom to príslušné všeobecne záväzné kogentné právne predpisy  SR výslovne nezakazujú, Zhotoviteľ momentom prevzatia plnenia Objednávateľom bezodplatne prevádza na Objednávateľa všetky práva viažuce sa k takémuto autorskému dielu alebo predmetu práv duševného vlastníctva, bez ohľadu na to, či ide v danom prípade o majetkové autorské práva, práva ku know-how, alebo iné práva duševného vlastníctva tak, aby Objednávateľ bol výlučne a neobmedzene oprávnený tieto nerušene a neobmedzene aplikovať, užívať, požívať, šíriť, rozmnožovať, prepracovávať, spracovať, adaptovať, ďalej vyvíjať, chrániť, a nakladať s nimi bez osobitného súhlasu Zhotoviteľa. 
2. Zhotoviteľ, ako nositeľ majetkových práv sa podpisom tejto zmluvy zaväzuje ku všetkým výstupom spojeným s realizáciou predmetu zmluvy, ktoré podliehajú ochrane podľa zákona č. 185/2015 Z. z. autorský zákon v znení neskorších predpisov (ďalej len „autorský zákon“) poskytnúť Objednávateľovi podľa § 70 autorského zákona výhradnú licenciu - súhlas na použitie diela alebo jeho časti, a to akýmkoľvek spôsobom podľa § 19 ods. 4 autorského zákona, ktorý je v čase nadobudnutia účinnosti zmluvy technicky možný a právne prípustný. Zhotoviteľ teda udeľuje Objednávateľovi výhradnú licenciu na použitie diela alebo jeho časti v neobmedzenom územnom, vecnom a časovom rozsahu v rovnakom rozsahu ich previesť či poskytnúť čiastočne alebo v celosti tretej strane, pričom takáto licencia sa poskytuje bezodplatne. 
3. Zhotoviteľ na základe tejto zmluvy udeľuje Objednávateľovi súhlas ( licenciu) na všetky známe  spôsoby použitia autorsky chránených častí diela a diela jako celku, jeho zmeny, úpravy, doplnenia, poskytnutie diela iným osobám za účelom jeho použitia, zmien, úprav čo doplnenia, a to bez akéhokoľvek vecného, územného, či časového obmedzenia.
4. V rozsahu, v akom príslušné všeobecne záväzné kogentné právne predpisy SR  neumožňujú prevod práv tak ako je uvedené v bode 1. tohto článku  Zmluvy, Zhotoviteľ poskytuje Objednávateľovi momentom prevzatia plnenia objednávateľom trvalú, nevýhradnú a neobmedzenú, bez osobitného súhlasu Zhotoviteľa prevoditeľnú licenciu (súhlas) na používanie takéhoto autorského diela a/alebo takýchto predmetov práv duševného vlastníctva tak, aby Objednávateľ bol výlučne a neobmedzene oprávnený tieto nerušene pod svojim vlastným názvom akýmkoľvek známym spôsobom aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať a nakladať s nimi na ľubovoľný účel, prípadne v rovnakom rozsahu ich previesť či poskytnúť čiastočne alebo v celosti tretej strane, pričom takáto licencia sa poskytuje bezodplatne. Zhotoviteľ nie je oprávnený súhlas podľa tohto bodu Zmluvy udeliť tretej osobe. 


Čl. X. Majetkové sankcie  

1.	 Zmluvné strany sa dohodli, že v prípade nedodania diela ako celku v lehote najneskôr podľa čl. IV. bod 2 písm. b/ tejto zmluvy , vrátane písomných výstupov podľa čl. IV. bod 3. tejto zmluvy,  zo strany zhotoviteľa  ( čl. IV. bod 9. tejto zmluvy) je objednávateľ oprávnený uplatniť si nárok na zaplatenie zmluvnej pokuty vo výške 300,00 €, slovom : tristo eur, za každý deň omeškania so splnením tejto zmluvy. Zmluvná pokuta je splatná v lehote do 30 kalendárnych  dní od dňa doručenia faktúry zhotoviteľovi.
2.	Zmluvné strany sa dohodli, že v prípade porušenia povinností uvedených v čl. VIII. bod 6.  tejto zmluvy zo strany zhotoviteľa je objednávateľ oprávnený uplatniť si nárok na zaplatenie zmluvnej pokuty vo výške 1 000,00 €, slovom : jedentisíc eur, za každý jednotlivý porušenia zmluvy. Zmluvná pokuta je splatná v lehote do 30 kalendárnych dní od dňa doručenia faktúry zhotoviteľovi.
3.	Zmluvné strany sa dohodli, že v prípade porušenia povinností uvedených v čl. V. tejto zmluvy zo strany zhotoviteľa je objednávateľ oprávnený uplatniť si nárok na zaplatenie zmluvnej pokuty vo výške 1 000,00 €, slovom : jedentisíc eur, za každý jednotlivý prípad porušenia zmluvných podmienok. Zmluvná pokuta je splatná v lehote do 30 kalendárnych dní od dňa doručenia faktúry zhotoviteľovi.
4.	Zmluvné strany sa dohodli, že v prípade porušenia povinností uvedených v čl. XI. bod 1., 2. a 3.  tejto zmluvy zo strany zhotoviteľa je objednávateľ oprávnený uplatniť si nárok na zaplatenie zmluvnej pokuty vo výške 1 000,00 €, slovom : jedentisíc eur, za každý jednotlivý prípad porušenia zmluvných podmienok. Zmluvná pokuta je splatná v lehote do 30 kalendárnych  dní od dňa doručenia faktúry zhotoviteľovi.
5. Zmluvné strany sa dohodli, že v prípade nedodržania podmienok plnenia uvedených v čl. VII. bod 4. tejto zmluvy zo strany objednávateľa, je zhotoviteľ oprávnený uplatniť si nárok voči objednávateľovi na zaplatenie úrokov z omeškania vo výške podľa platných právnych predpisov SR. Úroky z omeškania sú splatné v lehote do 30 kalendárnych dní odo dňa doručenia faktúry objednávateľovi.
6. Zmluvné strany sa dohodli, že v prípade porušenia povinností uvedených v čl. XIII. tejto zmluvy zo strany zhotoviteľa je objednávateľ oprávnený uplatniť si nárok na zaplatenie zmluvnej pokuty vo výške 1 000,00 €, slovom : jedentisíc eur, za každý jednotlivý prípad porušenia zmluvných podmienok. Zmluvná pokuta je splatná v lehote do 30 kalendárnych dní od dňa doručenia faktúry zhotoviteľovi.
7. Zmluvné strany    sa dohodli, že   v prípade, ak zhotoviteľ  poruší povinnosti uvedené v čl. 	XII. Body 1. a/alebo bod 2. a/alebo bod  3. tejto zmluvy t.j.  postúpi pohľadávku , ktorá mu vznikne z tohto zmluvného vzťahu ako veriteľovi tretej osobe bez predchádzajúceho písomného súhlasu Objednávateľa alebo vykoná právny úkon vedúci k zmene v osobe veriteľa, je  zhotoviteľ povinný zaplatiť objednávateľovi zmluvnú pokutu vo výške 10 %  z dohodnutej celkovej zmluvnej ceny bez DPH. Zmluvná pokuta je splatná	v lehote do 30 kalendárnych dní odo dňa doručenia faktúry zhotoviteľovi.
8.	Uplatnením majetkových sankcii podľa tohto článku nie je dotknuté právo poškodenej zmluvnej strany na náhradu škody spôsobenej porušením povinností, na ktorú sa vzťahuje majetková sankcia (majetková sankcia sa nezapočíta na náhradu škody).


Čl. XI. Dôvernosť informácií, ochrana osobných údajov 

1.	Zhotoviteľ  sa zaväzuje, že: 
a/ 	bude zachovávať mlčanlivosť o všetkých informáciách získaných v súvislosti s touto zmluvou, zistených pri plnení tejto zmluvy a tieto informácie nebude 	zverejňovať, ani ich žiadnym spôsobom rozširovať, vo vzťahu k tretím osobám;
b/	nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení tejto zmluvy vo svoj prospech, ani v prospech tretích osôb, počas trvania tohto zmluvného vzťahu a ani po ukončení platnosti tejto zmluvy;
c/ 	všetky informácie a písomné dokumenty, ktoré budú na základe tejto zmluvy vypracované, bude považovať za dôverné, a to bez časového obmedzenia aj po ukončení platnosti tejto zmluvy;
d/ 	informácie a podklady poskytnuté objednávateľom alebo tretími osobami pre plnenie predmetu tejto zmluvy nepoužije na iný účel ako je plnenie tejto zmluvy 
2.	Zhotoviteľ je povinný, v zmysle zák. č. 18/2018 Z. z. o ochrane osobných údajov a o zmene a doplnení niektorých zákonov, v prípade, že pri plnení tejto zmluvy alebo v súvislosti s ním príde do kontaktu  s osobnými údajmi, ktoré objednávateľ spracováva,  zabezpečiť ochranu týchto osobných údajov, ktoré objednávateľ pri svojej činnosti spracúva ako prevádzkovateľ a s ktorými môže prísť zhotoviteľ, zamestnanci zhotoviteľa a/alebo tretie osoby vo vzťahu k zhotoviteľovi, do styku pri plnení podľa tejto zmluvy. Zhotoviteľ je povinný  poučiť o povinnosti mlčanlivosti  a zaviazať povinnosťou mlčanlivosti svojich zamestnancov a všetky tretie osoby, ak v mene zhotoviteľa budú vykonávať činnosti alebo sa akýmkoľvek spôsobom budú zúčastňovať na plnení tejto zmluvy na strane zhotoviteľa, ktoré sa v rámci plnenia tejto zmluvy oboznámia alebo môžu oboznámiť s týmito osobnými údajmi. 
3. Zmluvné strany sa zaväzujú, že obchodné, technické a iné informácie a skutočnosti, ktoré im boli zverené druhou zmluvnou stranou, nesprístupnia tretím osobám bez písomného súhlasu dotknutej strany a ani tieto informácie a iné skutočnosti nepoužijú pre iné účely než pre plnenie tejto zmluvy. Toto ustanovenie sa nevzťahuje na obchodné, technické a iné informácie a skutočnosti, ktoré sú bežne dostupné tretím osobám a na ich zverejnenie v súlade so zákonom. 
4. Zhotoviteľ je povinný všetky informácie, podklady a dokumenty, ktoré mu boli objednávateľom poskytnuté pre plnenie zmluvy po zrealizovaní diela ( čl. IV. bod 5 tejto zmluvy) odovzdať (vrátiť ) objednávateľovi.


Čl. XII. Osobitné ustanovenia

1.	Zmluvné strany  sa  dohodli, že pohľadávku, ktorá vznikne z tohto zmluvného vzťahu zhotoviteľovi   ako veriteľovi, zhotoviteľ  nepostúpi tretej osobe bez predchádzajúceho písomného súhlasu objednávateľa  ako dlžníka. Písomný súhlas za objednávateľa  je oprávnený vydať len jeho štatutárny orgán. Postúpenie pohľadávok  bez predchádzajúceho písomného súhlasu objednávateľa  je neplatné, s odkazom na  § 525 ods. 2 zák. č. 40/1964 Zb. Občiansky zákonník, v znení neskorších predpisov. Porušenie povinností zhotoviteľa uvedených v tomto bode  sa považuje za  podstatné porušenie tejto zmluvy. 
2.	Zhotoviteľ  sa zaväzuje, že nevykoná bez predchádzajúceho písomného súhlasu objednávateľa  ako dlžníka, žiadny právny úkon, ktorým by bola alebo ktorého dôsledkom by bola alebo mohla byť zmena v osobe zhotoviteľa    ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia alebo bankovej záruky, nepristúpi k dohode o započítaní pohľadávok so svojim veriteľom a to vo vzťahu k pohľadávkam, vrátane príslušenstva, ktoré ku dňu platnosti tejto zmluvy existujú a ktoré v budúcnosti vzniknú z ich akéhokoľvek vzájomného zmluvného vzťahu zhotoviteľovi  ako veriteľovi a objednávateľovi ako dlžníkovi. Zmluvné strany  sa dohodli, že akýkoľvek právny úkon zhotoviteľa   ako veriteľa vedúci k zmene v osobe veriteľa je bez predchádzajúceho písomného súhlasu objednávateľa   ako dlžníka absolútne neplatný. Súhlas za objednávateľa  je oprávnený vydať len jeho štatutárny orgán. Porušenie povinností zhotoviteľa uvedených v tomto bode  sa považuje za  podstatné porušenie tejto zmluvy. 
3.	Zhotoviteľ nie je oprávnený postúpiť práva a povinnosti z tejto zmluvy tretej osobe bez predchádzajúceho písomného súhlasu objednávateľa. Postúpenie práv a povinností bez predchádzajúceho písomného súhlasu objednávateľa  je neplatné. Porušenie povinností zhotoviteľa uvedených v tomto bode  sa považuje za  podstatné porušenie tejto zmluvy. 
4.	Zhotoviteľ  berie na vedomie, že objednávateľ zverejní túto zmluvu,  jej dodatky v Centrálnom registri zmlúv vedenom Úradom vlády Slovenskej republiky a faktúry súvisiace s touto zmluvou na webovej stránke objednávateľa, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.
5.	Zmluvné strany  sa dohodli, že v prípade pochybností sa písomnosti podľa tejto zmluvy t.j. súvisiace s týmto zmluvným vzťahom,   považujú za doručené na tretí deň odo dňa ich odoslania doporučenou  poštou na adresu sídla druhej zmluvnej strany, pričom deň odoslania sa do tejto lehoty nepočíta, ak v tejto zmluve nie je dohodnuté inak.
6. Zhotoviteľ zodpovedá za škodu spôsobenú objednávateľovi pri vykonávaní plnenia podľa tejto zmluvy a zaväzuje sa ju uhradiť v celom rozsahu. Uvedené sa vzťahuje aj na škodu spôsobenú subdodávateľom zhotoviteľa. Zhotoviteľ prehlasuje, že má na celé obdobie vykonávania diela uzatvorené poistenie zodpovednosti za škodu spôsobenú výkonom svojej činnosti a svojou prevádzkou, ako aj poistenie majetku, vrátane materiálu potrebného na vykonanie diela. 
7. Zmluvné strany sa zaväzujú bezodkladne písomne oznámiť akúkoľvek zmenu svojich kontaktných údajov  a kontaktných osôb uvedených v čl. IV. bod 4.  tejto zmluvy druhej zmluvnej strane bez potreby uzatvorenia dodatku. 
8. Zhotoviteľ je povinný poskytnúť súčinnosť a strpieť výkon kontroly/auditu/overovania súvisiaceho s plnením tejto zmluvy vykonávaný oprávnenými osobami orgánov štátnej správy.
9. Zhotoviteľ prehlasuje, že pred uzatvorením tejto zmluvy sa riadne oboznámil s podmienkami plnenia tejto zmluvy 
10. Zhotoviteľ  zodpovedá za dodržiavanie všetkých bezpečnostných a protipožiarnych opatrení v zmysle príslušných platných právnych predpisov a noriem pri vykonávaní plnenia podľa tejto zmluvy. Zhotoviteľ (zamestnanci zhotoviteľa) je povinný zúčastniť sa na vstupnom školení BOZP a PO u odborných zamestnancov objednávateľa.
11. Zhotoviteľ (zamestnanci zhotoviteľa) je povinný zúčastniť sa oboznámenia s internými predpismi  objednávateľa, ktoré sa týkajú opatrení pri havarijnom úniku nebezpečných odpadov a nebezpečných látok do životného prostredia (PI-01, PI-02.1, havarijný plán), ktoré vykonajú odborní zamestnanci objednávateľa. Zhotoviteľ je povinný dodržiavať interné predpisy objednávateľa, s ktorými bol riadne oboznámený a riadiť sa pokynmi objednávateľa v prípade havarijnej alebo mimoriadnej situácie.
12. Zhotoviteľ je pre oblasť požiarnej ochrany povinný zabezpečiť dodržiavanie povinnosti podľa zák. č. 314/2001 Z. z. o ochrane pred požiarmi v znení neskorších predpisov.
13. Zhotoviteľ je povinný  pri realizácii diela  zabezpečiť bezpečnosť a ochranu zdravia pri práci svojich zamestnancov, vrátane aj všetkých ďalších osôb, ktoré sa budú pohybovať na mieste plnenia a dodržiavať všetky  zákonné povinnosti zhotoviteľa. Je povinný poskytnúť  svojim zamestnancom príslušné ochranné pracovné pomôcky a zároveň zabezpečiť výkon prác podľa ich druhu a charakteru tak, aby zodpovedali príslušným právnym predpisom SR. 
14. Zhotoviteľ sa zaväzuje všetky prípadné neoprávnené zásahy do budovy alebo zariadení objednávateľa,  ktoré boli spôsobené pri realizácii diela uviesť do pôvodného stavu.


Čl. XIII. Subdodávky

1.	Zhotoviteľ  je oprávnený zabezpečiť časť plnenia predmetu tejto zmluvy prostredníctvom svojich subdodávateľov, pričom zhotoviteľ:
a/ je povinný plnenie tejto zmluvy zadať len subdodávateľovi uvedenému v Prílohe č. 4 tejto zmluvy s rozsahom jeho plnenia  uvedeným vo verejnom obstarávaní;
b/ garantuje spôsobilosť každého zo subdodávateľov uvedených v Prílohe č. 4 tejto zmluvy, pre plnenie predmetu tejto zmluvy;
c/ zodpovedá za celé a riadne plnenie tejto zmluvy počas celej doby platnosti tejto zmluvy a to bez ohľadu na to, či zhotoviteľ  použil na plnenie predmetu zmluvy subdodávky alebo nie, v akom rozsahu a za akých podmienok. Objednávateľ nenesie žiadnu zodpovednosť a nemá žiadne povinnosti vyplývajúce z tejto zmluvy voči subdodávateľom zhotoviteľa.
d/ je povinný v prípade zmeny subdodávateľa alebo v prípade doplnenia nového subdodávateľa vo vzťahu k plneniu, ktorého sa táto Zmluva týka písomne oznámiť objednávateľovi akúkoľvek zmenu údajov o subdodávateľovi, a to do piatich pracovných dní odo dňa, kedy táto skutočnosť nastala;
e/ je povinný do piatich pracovných dní odo dňa uzatvorenia zmluvy so subdodávateľom predložiť objednávateľovi aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet  a presný rozsah subdodávky, predpokladaný podiel plnenia zadávaný subdodávateľovi vo vzťahu k celému rozsahu plnenia a osobu oprávnenú konať za subdodávateľa (meno a priezvisko, adresa pobytu, dátum narodenia. Zoznam subdodávateľov je uvedený Prílohe č. 4 tejto Zmluvy. 
Na zmenu v zozname subdodávateľov t. j. zmenu Prílohy č. 4 tejto zmluvy sa vyžaduje uzatvorenie dodatku k tejto Zmluve. Zhotoviteľ zodpovedá za plnenie tejto zmluvy alebo jej časti subdodávateľom tak, akoby plnenie zmluvy realizoval sám (osobne). Porušenie povinností zhotoviteľa uvedených v tomto bode sa považuje za podstatné porušenie tejto zmluvy.


Čl. XIII. Záverečné ustanovenia

1.	Ak táto zmluva neustanovuje inak,  túto zmluvu je možné meniť a/alebo dopĺňať  na základe dohody oboch zmluvných strán, výlučne formou písomných dodatkov podpísaných oprávnenými zástupcami oboch zmluvných strán a to za dodržania podmienok stanovených zák. č. 343/2015 Z.z. .
2.	Právne vzťahy súvisiace s touto zmluvou a v tejto zmluve výslovne neupravené  sa  riadia príslušnými ustanoveniami zák. č. 513/1991 Zb. Obchodný zákonník, v znení neskorších predpisov a ďalšími všeobecne záväznými právnymi predpismi  Slovenskej republiky.
3.	Táto zmluva  je vyhotovená v dvoch vyhotoveniach, z ktorých každá zmluvná strana  obdrží jedno  vyhotovenie.
4.	V prípade, že niektoré ustanovenie tejto zmluvy je v čase uzatvorenia tejto zmluvy alebo sa stane počas platnosti tejto zmluvy neplatným alebo neúčinným, nie je tým dotknutá platnosť a účinnosť  ostatných ustanovení tejto zmluvy. Zmluvné strany sa zaväzujú nahradiť neplatné alebo neúčinné  ustanovenie zmluvy ustanovením platným, ktoré svojím obsahom, účelom  a zmyslom zodpovedá najlepšie pôvodnému účelu a vôli zmluvných strán. Obdobne budú zmluvné strany postupovať aj v prípade, ak sa zistí, že niektoré z ustanovení tejto zmluvy je nevykonateľné.
5.	Neoddeliteľnou súčasťou tejto zmluvy sú prílohy :
[bookmark: _Hlk192687576]Príloha č.1.: Zoznam objektov objednávateľa, ktoré sú predmetom energetického auditu ( čl. IV. bod 1 písm. a/ tejto zmluvy) a ich zaradenie do etáp podľa čl. IV. bod 2 tejto zmluvy;
Príloha č.2.: Zoznam činností objednávateľa, ktoré sú predmetom energetického auditu ( čl. IV. bod 1 	písm. b/ tejto zmluvy),
[bookmark: _Hlk192687417]Príloha č.3.: Položkovitý rozpočet ceny plnenia a kalkulácia ceny (čl. VII. bod 1 tejto zmluvy),
Príloha č.4.: Zoznam subdodávateľov (čl. XIII. tejto zmluvy).





V Košiciach, dňa .......................                    			V ......................dňa............................
Objednávateľ: 	                                                                              Zhotoviteľ:

		 


_________________________________               		_____________________________
           MUDr. Ľuboslav Beňa, PhD., MPH
                        riaditeľ 
Univerzitná nemocnica L. Pasteura Košice

Príloha č.3.: Položkovitý rozpočet ceny plnenia a kalkulácia ceny (čl. VII. bod 1 tejto zmluvy),
Predmet plnenia – dielo : Energetický audit budov Univerzitnej nemocnice L. Pasteura Košice
Evidenčné číslo verejného obstarávania objednávateľa :  UNLP-2026-30-ZMR




	Por. č.
	Názov položky predmetu zákazky
	Merná jednotka
(MJ)
	Počet MJ, záruka 24 mesiacov 
	Celková cena za počet MJ

	
	
	
	
	v EUR bez DPH
	Sadzba DPH v %
	Výška DPH v EUR
	v EUR s DPH

	1.
	Etapa č. 1
	celok
	1
	 
	 
	 
	0,00

	2.
	Etapa č. 2
	celok
	1
	 
	 
	 
	0,00




Podrobná kalkulácia ceny za jednotlivé objekty
	Zoznam objektov - Budova
	Etapa dodania podľa prioritizácie 
	Názov budovy
	Cena za energetický audit v EUR bez DPH za budovu
	DPH v EUR
	Cena za energetický audit v EUR s DPH  za budovu

	I.pavilón
	etapa č. 1
	Riaditeľstvo UNLP
	 
	 
	 

	II.pavilón
	etapa č. 1
	Riaditeľstvo UNLP, Patológia
	 
	 
	 

	III.pavilón
	etapa č. 1
	MR
	 
	 
	 

	IV.pavilón
	etapa č. 1
	Očná klinika, Plastika
	 
	 
	 

	V.pavilón
	etapa č. 1
	Stomatológia
	 
	 
	 

	VIII.pavilón
	etapa č. 1
	Pitevňa
	 
	 
	 

	IX.pavilón
	etapa č. 1
	Technický odbor, Kotolňa
	 
	 
	 

	X.pavilón
	etapa č. 1
	Kuchyňa
	 
	 
	 

	XI.pavilón
	etapa č. 1
	Pľúcne
	 
	 
	 

	XII.pavilón
	etapa č. 1
	Riaditeľstvo
	 
	 
	 

	XIV.pavilón
	etapa č. 1
	Lekáreň
	 
	 
	 

	XVI.pavilón
	etapa č. 1
	Psychiatria
	 
	 
	 

	XVII.pavilón
	etapa č. 1
	Infekčné
	 
	 
	 

	XVIII.pavilón
	etapa č. 1
	Neurológia
	 
	 
	 

	XXII.pavilón
	etapa č. 1
	Drevený barák
	 
	 
	 

	XXIII.pavilón
	etapa č. 1
	Drevený barák
	 
	 
	 

	XXV.pavilón
	etapa č. 1
	Kyslíková stanica
	 
	 
	 

	XXVII.pavilón
	etapa č. 1
	Pľúcne
	 
	 
	 

	XXVIII.pavilón
	etapa č. 1
	Pavilón zdravia
	 
	 
	 

	XXIX.pavilón
	etapa č. 1
	Záhrada
	 
	 
	 

	XXXII.pavilón
	etapa č. 1
	Regulačná stanica plynu
	 
	 
	 

	XXXIII.pavilón
	etapa č. 1
	Čistička odpadových vôd
	 
	 
	 

	Elektroobjekt
	etapa č. 1
	Dieselagregát
	 
	 
	 

	trafostanica 
	etapa č. 1
	trafostanica UP
	 
	 
	 

	Urgentný príjem
	etapa č. 1
	Urgentný príjem
	 
	 
	 

	vrátnica
	etapa č. 1
	vrátnica
	 
	 
	 

	ETAPA č. 1 - Celková cena v EUR za objekty (budovy) na pracovisku Rastislavova
	0,00
	0,00
	0,00

	 

	budova INPACO
	etapa č. 2
	Rekonštrukcia
	 
	 
	 

	VI.aVII.pavilón
	etapa č. 2
	Rekonštrukcia
	 
	 
	 

	XIII.pavilón
	etapa č. 2
	Rekonštrukcia
	 
	 
	 

	XIX.pavilón
	etapa č. 2
	Rekonštrukcia
	 
	 
	 

	XXVI.pavilón
	etapa č. 2
	Rekonštrukcia
	 
	 
	 

	ETAPA č. 2 - Celková cena v EUR za objekty (budovy) na pracovisku Rastislavova
	0,00
	0,00
	0,00

	 

	Poliklinika vysoká časť-podnož
	etapa č. 1
	Poliklinika UNLP Tr.SNP
	 
	 
	 

	Poliklinika vysoká časť
	etapa č. 1
	
	
	
	

	Poliklinika nízka časť
	etapa č. 1
	
	
	
	

	Hydrofor.stanica
	etapa č. 1
	Hydrofor.stanica
	 
	 
	 

	Kyslíková stanica
	etapa č. 1
	Kyslíková stanica
	 
	 
	 

	Chladiarenská veža
	etapa č. 1
	Chladiarenská veža
	 
	 
	 

	Kuchyňa
	etapa č. 1
	Monoblok
	 
	 
	 

	Monoblok-podnož
	etapa č. 1
	Monoblok
	 
	 
	 

	Monoblok-lôžková časť
	etapa č. 1
	
	
	
	

	Hlavná vrátnica
	etapa č. 1
	Vrátnica
	 
	 
	 

	Centrálny príjem
	etapa č. 1
	Urgentný príjem
	 
	 
	 

	Návštevná vrátnica
	etapa č. 1
	Vrátnica
	 
	 
	 

	Detská klinika
	etapa č. 1
	Monoblok
	 
	 
	 

	ETAPA č. 1 - Celková cena v EUR za objekty (budovy) na pracovisku Tr. SNP
	0,00
	0,00
	0,00

	 

	Údržbarské dielne
	etapa č. 1
	Údržbárske dielne
	 
	 
	 

	Zvieratník
	etapa č. 1
	Archív
	 
	 
	 

	Garáže
	etapa č. 1
	Garáže
	 
	 
	 

	Dezinfekčná stanica
	etapa č. 1
	Dezinfekčná stanica
	 
	 
	 

	ETAPA č. 1 - Celková cena v EUR za objekty (budovy) ul. Ipeľská 
	0,00
	0,00
	0,00







Príloha č. 4: Zoznam subdodávateľov 
Predmet plnenia – dielo : Energetický audit budov Univerzitnej nemocnice L. Pasteura Košice
Evidenčné číslo verejného obstarávania objednávateľa :  UNLP-2026-30- ZMR

Zoznam subdodávateľov
Subdodávateľ č. 1. :
	a/
	Obchodné meno 
	

	b/
	Sídlo
	

	c/
	IČO 
	

	d/
	Predmet subdodávky
	

	e/ 
	Presný rozsah subdodávky
	

	f/
	Percentuálny podiel tejto subdodávky z celkového  plnenia zmluvy
	

	g/
	Osoba oprávnená konať za subdodávateľa 
	Meno a priezvisko :
Adresa pobytu:
Dátum narodenia:
Tel. kontakt: 
E-mail adresa:

	h/
	Iné 
	



Subdodávateľ č. 2. :
	a/
	Obchodné meno 
	

	b/
	Sídlo
	

	c/
	IČO 
	

	d/
	Predmet subdodávky
	

	e/ 
	Presný rozsah subdodávky
	

	f/
	Percentuálny podiel tejto subdodávky z celkového  plnenia zmluvy
	

	g/
	Osoba oprávnená konať za subdodávateľa 
	Meno a priezvisko :
Adresa pobytu:
Dátum narodenia:
Tel. kontakt: 
E-mail adresa:

	h/
	Iné 
	



* Pokiaľ Zhotoviteľ  bude zabezpečovať plnenie tejto zmluvy prostredníctvom svojich subdodávateľov 
(čl. XIII. tejto zmluvy) vpíše všetky požadované údaje do tabuliek vyššie.

**V prípade, že zhotoviteľ plnenie tejto zmluvy nebude zabezpečovať prostredníctvom svojich subdodávateľov (čl. XIII. tejto zmluvy) prečiarkne vyššie uvedené tabuľky a túto skutočnosť potvrdí podpisom prehlásenia na tejto prílohe:

Prehlásenie Zhotoviteľa** : 
Zhotoviteľ týmto prehlasuje, že plnenie tejto zmluvy nebude zabezpečovať prostredníctvom svojich subdodávateľov ( čl. XIII. tejto zmluvy).

 V ...................................., dňa ..........................

Zhotoviteľ : _____________________________ 


							
